በፌደራሊዝም ዙሪያ ልምድ የሚቀስም የሶማሊያ ልዑካን ቡድን አዲስ አበባ ገባ
በፌዴራሊዝም ዙሪያ ከኢትዮጵያ ልምድ መቅሰምን አላማው ያደረገ የሶማሊያ ልዑካን ቡድን ትላንት ማምሻውን አዲስ አበባ ገባ። ከ40 በላይ የሶማሊያ ልዑካን ቡድን አባላት ኢጋድ በአዲስ አበባ ባዘጋጀው የምክክር መድረክ ላይ የቡድኑ አባላት ከኢትዮጵያ እና ከኬንያ የፌደራል ሥርዓት አወቃቀር እና የሥልጣን ክፍፍል ስርዓት ላይ ልምድ በመቅሰም ላይ ናቸው፡፡የምስራቅ አፍሪካ የልማት በይነ መንግስታት (ኢጋድ) በሶማሊያ ቀጣይነት ያለው ሰላም እና መረጋጋት እንዲፈጠር የሚሰራውን ስራ አጠናክሮ እንደሚቀጥልም ገልጿል፡፡ከኢትዮጵያ የፌደራል ሥርዓት አወቃቀር  እንዲሁም ከኬንያ  የስልጣን ክፍፍልን መሰረት በማድረግ  የልምድ የሚቀስሙበት የልዑኩ አባላት ስብሰባ የሶስት ቀናት ቆይታ ይኖራቸዋል፡፡በቆይታቸውም የኢትዮጵያ ሶማሌ ክልልን የአስተዳደር ሥርዓትን በተመለከተ ልምድ የማግኘት እድል ይኞራቸዋል፡፡ኢጋድ የሰላምናፀጥታ ዳይሬክተር አምባሳደር ተወልደ ገብረ መስቀል  የልምድ ልውውጡ ሲጀመር ተግኝተው እንዳሉት ኢጋድ በሶማሊያ ቀጣይነት ያለው ሰላምና መረጋጋት  እንዲኖር መስራቱን አስታውሰው ቀጣይም የፋደራሊዝም ሥርዓትን አገሪቱ ተግባራዊ እንድታደርግ ለማስቻል ይሰራል ብለዋል፡፡